***O gran ditador*** (en inglés: *The Great Dictator*) é un filme dirixido por Charlie Chaplin e Wheeler Dryden que se estreou en 1940.

Sinopse
-------

Ó final da primeira guerra mundial un soldado do exército de Tomania, ó salvar a vida do oficial Schultz no seu avión, sofre un accidente e perde a memoria, restando nun hospital por 20 anos. Cando, aínda amnésico, escapa do hospital, regresa á súa cidade, onde abre de novo a súa antiga barbería situada no Ghetto. Os tempos cambiaron. O país é gobernado polo ditador Adenoid Hynkel, e hai unha brutal discriminación contra o pobo xudeu.

Unha das mozas do Ghetto, a bela Hannah, defende ó barbeiro cando é atacado por membros das forzas de seguridade de Hynkel. Ambos namóranse e deben padecer os atropelos da ditadura, aínda que teñen esperanza por ter a protección de Schultz, que recoñeceu ó barbeiro. Por outra banda, Hynkel trata de conseguir financiamento dun banqueiro xudeu para levar a cabo as súas ambicións de dominación global.

O rexeitamento do préstamo por parte do banqueiro xudeu motiva a reanudación da opresión no Ghetto, Schultz cae en desgraza por encararlle a súa falta de humanidade ó ditador e por ocultarse cos xudeus. A persecución fai que o barbeiro e Schultz sexan enviados a un campo de concentración.

Hynkel decide invadir Osterlich, pero a intromisión do líder de Bacteria, Benzino Napaloni, obrígao a invitalo e ser diplomático, o cal desemboca nunha ridícula guerra de comida e pasteis entre os dous ditadores.

Hannah e as persoas do Ghetto foxen cara Osterlich, pero ó pouco iníciase a invasión dende Tomania. Entón, ó escapar o barbeiro e Schultz, Hynkel será detido por erro polas súas propias tropas, polo seu gran parecido co barbeiro, e este será tomado por Hynkel e conducido a dar un discurso sobre o inicio da conquista do mundo.

En vez diso, o barbeiro da un discurso alentando á humanidade a abandonar a mecanización do home, as ditaduras, a discriminación e a recuperar a humanidade.
Hannah, na súa casa, arrasada de novo polos invasores, dirixe a súa ollada ó ceo con esperanza, e sobre esa faciana péchase a pantalla.

Personaxes
----------

* Charles Chaplin como O barbeiro xudeu /Adenoid Hynkel, ditador de Tomania
* Paulette Goddard como Hannah
* Jack Oakie como Benzino Napolini, ditador de Bacteria
* Reginald Gardiner como Schultz
* Henry Daniell como Garbitsch
* Billy Gilbert como Herring
* Maurice Moscovich como Señor Jaeckel
* Emma Dunn como Señora Jaeckel
* Bernard Gorcey como Señor Mann

Os principais personaxes políticos fan referencia a:

* Adenoid Hynkel: Adolf Hitler
* Benzino Napolini: Benito Mussolini
* Garbitsch: Joseph Goebbels
* Herring: Hermann Wilhelm Göring.

Premios
-------

| Ano | Premio | Categoría | Resultado |
| --- | --- | --- | --- |
| 1940 | Círculo de Críticos de Cine de Nova York | Mellor actor (Charles Chaplin) | **Gañador** |
| 1941 | Premios Oscar | Mellor película | Nomeada |
| Mellor guión orixinal | Nomeada |
| Mellor actor principal (Charles Chaplin) | Nomeado |
| Mellor actor secundario (Jack Oakie) | Nomeado |
| Mellor banda sonora orixinal (Meredith Willson) | Nomeada |
| 1961 | Premios Kinema Junpo | Mellor película estranxeira | **Gañadora** |
| 1974 | Premios Jussi | Mellor cineasta estranxeiro (Charles Chaplin) | **Gañador** |

Véxase tamén
------------

### Ligazóns externas

* Ficha en Filmaffinity *(en castelán)*
* Ficha na IMDb *(en inglés)*

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q109116
* WorldCat
* VIAF: 316753519
* AFI: 27635
* Allmovie: v20649
* AlloCiné: 2253
* BNE: XX4582948
* BNF: 13509034x
* Box Office Mojo: greatdictator
* CineRessources: 31336
* EBID: ID
* FilmAffinity: 155010
* GND: 4331973-7
* IMDb: tt0032553
* LUMIERE: 14315
* OFDb: 7653
* OMDB: 914
* Rotten Tomatoes: great\_dictator
* SUDOC: 050291599
* Synchronkartei: 1362
* TMDb: 914
* TVcom: the-great-dictator

 |